વડાપ્રધાન નરેન્દ્ર મોદીને રાજીવ ગાંધી સ્ટાઇલમાં બોમ્બથી ઉડાવી દેવાની યોજના ઉપર કોઈ કામ થયું હતું? આ પ્રશ્નનો જવાબ આપતા મહારાષ્ટ્ર પોલીસ એડીજી પરમવીર સિંહે કહ્યું હતું કે અમે પત્રમાં રહેલી યોજનાઓ માત્ર જાણી શક્યા છીએ. એ યોજના ઉપર કેટલું કામ થયું હતું તે જાણવા માટે અમારે જેલમાં બંધ આરોપીઓની કસ્ટડીની જરૃર પડશે. સુપ્રીમ કોર્ટે જેની પોલીસ કસ્ટડી નકારી અને ગૃહબંધીનું ફરમાન કર્યું હતું તેવા વર્વર રાવ, અરુણ ફરેરા, વેર્નોન ગોન્ઝાલ્વેસ, સુધા ભારદ્વાજ, ગૌતમ નવલખા, અનંત તેલતુમડે, એન્ડીક સસ્પેક અને સ્ટેન સ્વામીના પોલીસ રિમાન્ડની આ માટે જ જરૃર હતી.